આ એક્ટરે જણાવ્યું હતું કે, આ જ કારણે તેમણે ‘અ વેડનસડે' જેવી ફિલ્મ્સ કે પછી તાજેતરની શોર્ટ ફિલ્મ ‘રોગન જોશ' કરવાનું પસંદ કર્યું હતું. તેઓ કહે છે કે, ‘આવી ફિલ્મ્સ કરવાની હું મારી જવાબદારી ગણું છું. મારી તમામ સીરિયસ કામગીરી જે-તે સમયનું પ્રતિનિધિ કરે છે. સિનેમા અસ્તિત્વમાં રહેશે. આ ફિલ્મ્સને આજથી 200 વર્ષ પછી પણ જોવામાં આવશે. લોકોએ જાણવું જોઈએ કે, 2018નું ઇન્ડિયા કેવું હતું. જોકે, 200 વર્ષ પછી તેઓ માત્ર સલમાન ખાનની ફિલ્મ્સ ન જોતા રહી જવા જોઈએ. કેમ કે, ઇન્ડિયા એવું નથી. સિનેમા તો ભાવિ પેઢી માટે છે.